procesaur/Wiki.mk huggingface dataset:
Кала

Кала (украсна кала, мочуришна кала) е род на цветни растенија во фамилијата ''Araceae'' кој содржи само еден вид - ''Calla palustris''. Тоа природно расте во ладните умерени региони во северната полутопка, во централните, источните и северните делови од Европа (Франција и Норвешка, и на исток од нив), северна Азија и северните делови од Северна Америка (Алјаска, Канада, североисточните делови од САД).
Калата е ризоматично тревесто повеќегодишно растение кое расте по блата и бари. Листовите се кружни до срцевидни, 6–12 cm долги и се наоѓаат на лисна дршка широка 4–12 cm. Зеленкасто-жолтото соцветие се издигнува на спадикс долг околу 4–6 cm, затворен со бела спата. Плодот е грозд составен од црвени бобинки, од кои секоја содржи по неколку семиња.
Растението е многу отровно кога е во свежа состојба како резултат на присуството на оксална киселина, но ризомот, како тој на каладиумот, колоказијата и арумот, е јадлив по негово соодветно сушење, лупење и варење.
Овој род порано вклучувал и неколку други видови, кои сега се префрлени во одделниот род ''Zantedeschia''. Овие растенија се од тропска Африка и сѐ уште се именуваат како "кала лилјани", но тие не треба да се помешаат со ''C. palustris''.
1 Наводи
*
Енки

Енки — божество од сумерската митологија, подоцна познат како Еа во вавилонската митологија. Бил главен бог на градот Ериду, но подоцна култот кон него се проширил низ Месопотамија како и во Хетитите и Хуритите. Познат е како бог на занаетите (''gašam''); на водата, морето, и езерската вода (''a'', ''aba'', ''ab''), на интелигенцијата (''gestú'', буквално „уво“) и на создавањето. Бил изедначен со зенитот на Сонцето при зимскиот солстициум. Неговиот свет таен број бил „40“.
1 Поврзано
* Месопотамска митологија
* Месопотамија
* Древен Близок Исток
2 Наводи
* Jacobsen, Thorkild (1976) "Treasures of Darkness; A History of Mesopotamian Religion", (Yale University Press, London, New Heaven) ISBN 0-300-02291-3
* Bottero, Jean (2004) "Religion in Ancient Mesopotamia" (University Of Chicago Press) ISBN 0-226-06718-1
* Kramer, Samuel Noah (1998) "Sumerian Mythology: A Study of Spiritual and Literary Achievement in the Third Millennium B.C." (University of Pennsylvania Press; Revised edition) ISBN 0-8122-1047-6
* Kramer, S.N. and Maier, J.R. (1989) "Myths of Enki, the Crafty God" (Oxford)
* Galter, H.D. (1981) "Der Gott Ea/Enki in der akkadischen Überlieferung" (Graz)
*
Ситна леќа

Ситна леќа или волфија — род на 9 до 11 видови кои претставуваат цветни растенија на светот. Тие се водни растенија налик на снегулки од пченкарно брашно кои плутаат по површината. Ситнат леќа е слободнопловен талус, по боја зелен или жолто-зелен, без никакви корења. Цветот на растението излегува во вдлабнатина на горната површина од расатението. Има еден прашник и еден толчник. Поединечните билки често пловат во парови или пак образуваат пловечки ќилим заедно со сродни растенија како водната леќа (''Lemna'') и коренестата водна леќа (''Spirodela''). Речиси сите видови се мошне широко распространети ширум неколку континенти. Ситната леќа се состои од 40% белковини, (исто колку и сојата), и со тоа е добар извор на високопротеинска исхрана. Во Азија, уште од дамнешни времиња ситната леќа се собира и користи во исхраната.
1 Одбрани видови
* Wolffia angusta
* Wolffia arrhiza (бескоренска водна леќа) - најмалото цветно растение на светот
* Wolffia australiana
* Wolffia borealis
* Wolffia brasiliensis
* Wolffia columbiana
* Wolffia cylindracea
* Wolffia elongata
* Wolffia globosa
* Wolffia microscopica
* Wolffia neglecta
Јужноморавски крај

Јужноморавскиот крај (|Jihomoravský kraj) е крај во Чешка, која е сместена во југозападниот дел на историската област Моравија. Административен центар е Брно.
1 Градови
* Брно
* Бланско
* Бржрцлав
* Ходонин
* Вишков
* Знојмо
2 Надврешни врски
***
Мардук

Мардук (хебрејски he ''Merodach''; грчки grc, ''Мардохаиос'') е вавилонско име за божество од подоцнежната генерација божества од древна Месопотамија и патрон на градот Вавилон. Кога Вавилон станал постојан политички центар во долината на Еуфрат во време на Хамураби (18 век п.н.е.), Мардук постепено ја презел позицијата на главен во вавилонскиот пантеон, позиција која потполно ја стекнал во втората половина на вториот милениум п.н.е.
Нибиру, за Вавилонците била небесно тело или регион кој се поврзувал со богот Мардук.
1 Поврзано
* Месопотамска митологија
* Небесниот бик
* Калдејска митологија
* Етеменанки
2 Наводи
*
Нинлил

Во сумерската митологија, Нинлил („Дамата на отворениот простор“ или „Дамата на воздухот“), на почеток наречена Суд, во Асирија наречена ''Мулиту'', е божица сопруга на Енлил. Нејзиното потекло е различно опишано. Најчесто ја нарекувале ќерка на Хаиа (богот на магацините) и Нунбарсегуну (или Нуншебаргуну (божицата на јачменот) или Нисаба). Некои извори ја нарекуваат ќерка на Ану и Наму.
Живеела во Дилмун со своето семејство. Силувана е од Енлил, кој подоцна ѝ станал сопруг. Енлил ја оплодил со вода, и таа го родила Син/Нана, идниот бог на месечината. За казна, Енлил е протеран во подземното кралство Ерешкигал, каде му се придружила Нинлил. Енлил повторно ја оплодил, и таа го родила Нергал, богот на смртта. Потоа го родила и Ниназу, богот на подземниот свет. Енлил преправен како ''човек од брод'', ја оплодил и таа го родила Енбилулу, богот на реките и каналите.. Според некои текстови Нинлил е исто така и мајка на Нинурта.
Откако умрела, претворена е во божица на воздухот. Според приказните од Адапа, таа е божица на јужниот ветер, поради тоа што нејзиниот сопруг Енлил бил поврзуван со северните зимски бури.
1 Наводи
* Michael Jordon, Encyclopedia of Gods, Kyle Cathie Limited, 2002
Бурел

Бурел — град во северна Албанија, 91 км оддалечен од Тирана и главен град на округот Матија. Градот има население од 10,862 и во Албанија градот и областа се познати како земја на кралеви, бидејќи наводно тука се родил таткото на албанскиот херој Ѓорѓија Кастриот.
Во време на Втората светска војна овде постоел фашистички логор.
Полска повивка

Полска повивка (лат. ''Convolvulus arvensis'') е вид на повивка која расте во Европа и Азија. Ова е повеќегодишно зелјесто растение кое расте од 0.5–2 m во висина. Листовите му се спирално подредени, линерани до стрелести, со должина од 2–5 cm, со дршки од 1-3 см. Цветовите му се во облик на труба, со пречник од 1-2,5 см, бели или светло розови, со пет малку потемно розови радијални пруги.
Постојат два вариетета:
*''Convolvulus arvensis'' сорт. ''arvensis''. Пошироки листови. Ова е широко распространето низ Македонија.
*''Convolvulus arvensis'' сорт. ''linearifolius''. Потесни листови.
Иако дава убави цветови, повивката се смета за непожелно растение и коров заради нејзиниот забрзан раст и со тоа ги гуши сите останати растенија. Ова растение е донесено во Северна Америка, каде претставува инвазивен вид во некои подрачја. Таму расте во густи покривки и навлегува во полињата, со тоа намалувајќи го приносот; само во 1998 ова растение направило штета на американското земјоделство во износ од $377 милиони.
1 Во Македонија
Расте покрај патишта, железнички пруги, на плочници, тревници, тротоари, како плевел во ниви и лозја, по брдски пасишта и на други места. Се посочува дека расте на голем број локалитети низ Македонија: Битолско, Струмичко, Крива Паланка, Скопје, Водно, Алшар, Прилеп, Богданци, Валандово, Тетовско, покрај реката Вардар од Велес до Гевгелија, и на други места.
Енума Елиш

Енума Елиш — вавилонски мит за создавањето. Во 1849 година е реставриран од Хенри Лајард (во фрагменти) во разурнатата библиотека на Асурбанипал во Нинива (Мосул, Ирак), и печатен од Џорџ Смит, проучувач на асирската култура, во 1876 година.''Енума Елиш'' има околу илјада линии, составен е на стариот вавилонски јазик на седум глинени плочи, а секоја плоча содржи меѓу 115 и 170 линии текст. Најголемиот дел од Плочата V никогаш не е обновен, и освен ова, текстот е речиси целосно обновен. Дупликат односно копија на Плочката V е најден во Султантепе, древна Хузирина, сместен блиску до денешниот град Шанлаурфа во Турција.
Овој еп е еден од најважните извори за разбирање на вавилонскиот поглед на светот, во кој владеел Мардук, како и создавањето на луѓето како слуги на боговите. Неговата првобитна цел не е објаснување на теологијата или теогонијата, туку воспевањето на Мардук, главниот бог на Вавилон.
''Енума Елиш'' постои во различни копии од Вавилонија и Асирија. Верзијата од библиотеката на Асурбанипал датира од 7 век п.н.е. Приказната сама по себе веројатно е од 18 век п.н.е., времето кога богот Мардук се стекнал со статусот, иако некои научници укажуваат на подоцнежен датум (14-12 век п.н.е.)
1 Поврзано
* Теогонија
* Месопотамска митологија
Латвиски лат

Латвискиот лац (летонски: ''lats'') е државна валута на Латвија. Поделена е на 100 сантима. ISO 4217 кодот е ''LVL''. Оваа валута ја издава Латвиската народна банка.
1 Внешние ссылки
* сравнение фактической стоимости лата по отношению к другим валютам мира в латвийских банках и лицензированных обменниках.
Билишта

Билишта (|Bilisht) — град со околу 6,250 луѓе во Областа Горица во југоисточна Албанија. Градот има континентална клима со топли лета и ладни зими. Градот е во близина на македонската и грчката граница.
1 Географија
Билишта се наоѓа во областа Девол на околу 30 километри источно од Корча и на неколку километри западно од албанско-грчката граница во подножјето на најзападните делови од планината Корбец над реката Девол.
2 Историја
Во XVII век турскиот писател Хаџи Калфа во својот опис на Румелија и Босна, за овој град пишува:
„Билишта е кадилак, кој се наоѓа на 12 дена од Цариград. Наоколу се наоѓаат: Кесрие, Горица, Преспа, Хорпиште. Жителите се Македонци и Арнаути.“
Согласно Санстефанскиот мировен договор од 1878 година, Билишта заедно со целата област Девол требало да влезе во границите на Бугарија, но Берлинскиот конгрес го враќа на Отоманското Царство.
Во текот на Илинденското востание, костурските востаници го напаѓаат Билишта, но не успеваат да го заземат.
Кон крајот на XIX век Билишта е мешано албанско-македонско гратче, во кое има и училиште. Според грчката статистика во Билишта живееја 1.000 муслимани и 275 христијани патријаршисти. Според податоците од Бугарската егзархија, во почетокот на XX век во Билишта имало 20 македонски куќи со 106 жители. Пред Балканската војна голем дел од трговијата е во рацете на Македонците, кои во градот имале околу 40 македонски дуќани.
3 Поврзано
* , поп Трпо Поповски за град Билишта, в. "Вести", Цариград, 1912 година,
* Девол (округ)
Т-лимфоцит

Т-лимфоцитите (или т-клетки) припаѓаат на групата бели крвни клетки познати како лимфоцити и имааат важна улога во имунолошкиот систем. Одговорни се за клеточниот имунититет: преку сложен механизам ги отстрануваат туѓите клетки, како, на пример, бактериите.
Од останатите типови на лимфоцити како што се Б-лимфоцитите и клетките убијци, се разликуваат по посебниот рецептор на нивната клеточна површина. Буквата ''Т'', во ''Т-лимфоцит'', се однесува на тимусот, кој е основен орган одговорен за созревањето на Т-лимфоцитите. Откриени се повеќе подвидови Т-лимфоцити, секој со посебна улога.
Пролет (скопска населба)

Пролет е населба во Скопје која се наоѓа во Општина Центар, поточно помеѓу Новата железничка станица, Феријален дом, Тутунски комбинат и Булевар Кузман Јосифовски Питу. На север граничи со Маџир Маало, на југ со Кисела вода, на исток со Мичурин, а на запад со Ново Маало. Таа е најмалата скопска населба која потекнува уште пред скопскиот земјотрес, изградена во 1947 година како прва станбена населба по Втората светска војна. Има едно основно училиште (ОУ „11 Октомври“), средно училиште (СУ „Раде Јовчевски Корчагин“), балон за мал фудбал „11 Октомври“, познатите ресторани „Кај Злате“, полициската станица „Пролет“, центарот за јавно здравје, поликлиника МВР.
1 Настани
Вечерта пред Бадник, во населбата Пролет традиционално секоја година се пали бадников оган. Во 2001 година е почнато снимањето на телевизиската серија "Наше маало" во населба Пролет.
2 Спорт
Ракометниот клуб „Пролет“ моментално настапува во Вип Супер Машката ракометна лига. Своите натпревари ги игра во салата „Македонско сонце“ изградена во 2012 година во дворот на ОУ „11 Октомври“. Пред тоа, клубот своите натпревари како домаќин ги играл во салите „Расадник“ во Кисела Вода и „Автокоманда“ во истоимената населба. Порано, Пролет настапувал на отвореното игралиште кое денес не постои, а се наоѓало до Железничката станица. Спонзор на тимот е Тинекс.
Познато е соперништвото помеѓу РК Пролет и РК Југ од соседната населба Мичурин.
Балш

Балш (стар македонски назив: Главеница) — град во јужна Албанија, а воедно и главен град на областа Малакастер. Околината на градот е богата со нафта. Во градот има рафинерија. Градот има средоземна клима и е обиколен со врвовите на планината Малакастра.
Ректасцензија

Ректасцензија или десно искачување — една од координатите со помош на која се дефинира положбата на некој објект на небото во екваторскиот координатен систем. Ректасцензијата (RA) е еквивалентна на географската должина на Земјата, се мери во часови, минути и секунди (0-24 ч).
Положбата се мери источно од пролетната точка која е едно од двете пресечни точки на небесниот екватор и еклиптиката. 1 ч одговара на 15°.
1 Поврзано
* Небесен координатен систем
* Деклинација
* Привидно движење на небото
Естонска круна

Естонската круна (естонски: ''kroon'') е поранешна официјална валута на Естонија која постоела до крајот на 2010 година. Поделена е на 100 сенти. ISO 4217 е ''ЕЕК''. Оваа валута ја издава Естонската народна банка.
Естонските круни биле во фази на валути: 10 Естонски круни биле 41 Македонски денар, 5.01 Хрватски куни, 153.2 Словенечки толари, 0.55 Британски фунти, 60.24 Руски рубљи, 6.97 Шведски круни, 1.5 Босанска конвертибилна марка итн.
Естонија ја заменила круната со еврото на 1 јануари 2011 г. како дел од нејзината интеграција во Еврозоната.
Ќерпич

Ќерпич, керпич или плитар — природен градежен материјал кој се прави од песок, глина и вода, и некој вид на влакнест или органски материјал (стапчиња, слама, животински измет), и потоа се обликува во цигли со помош на рамки и се остава да се суши на сонце. Структурите од ќерпич се извонредно трајни и се едни од најстарите зачувани градби на светот. Во суви и жешки клими, градбите од ќерпич нудат многу погодности поради добрата изолација.
Градбите направени од земја исушена на сонце се вообичаени за Блискиот Исток, Северна Африка, Јужна Америка и во Шпанија (најчесто во стилот мудехар). Ќерпичот се користел од домородните луѓе на Америка (од т.н. култура Пуебло) во југозападните САД, Мезоамерика и во Андскиот регион на Јужна Америка со илјадници години, иако често во селските ѕидови ставале и камења. (Исто така, градбите ги граделе со директно редење на ќерпичот со раце или со кошници, сѐ додека Шпанците не ги запознале со правењето на цигли.) Правењето на цигли од ќерпич во Шпанија се користело веќе од доцнобронзеното и железното време, од осмиот век пр.н.е. Неговата распространетост може да се објасни со едноставноста на неговото производство, како и помалите трошоци.
Најголемата структура изградена од ќерпич е тврдината во Бам, Иран.
Буфон

Буфон (англиски по потекло од француски: „farceur“, „comique“, „jester“) е современ француски театарски термин, кој бил повторно измислен во раните 1960-ти од Жак Лекок во Париз за да опише специфичен стил на изведба што има главен фокус во уметноста на исмејувањето. Од овој збор се појавил англискиот збор buffoon.
1 Етимологија и рана историја
Зборот буфон доаѓа од латински глагол: |buffare, да се издува (т.е. да ги наполни образите со воздух); зборот „Бафо“ го користеле во театарот во Стариот Рим оние кои се појавиле на сцената со кренати образи; кога добивале удари, тие создавале голема врева, предизвикувајќи смеење на публиката. Употребата на зборот буфон потекнува од францускиот јазик и влегол во англискиот театарски јазик преку работата на Жак Лекок и неговото педагошко истражување во перформансните пристапи на комедијата, што го натерал да создаде динамични вежби во училницата кои истражувале елементи на бурлеска, комедија деларте, фарса., бесилка хумор, пародија, сатира, лапстик, итн.
Филип Голие, современик на ЛеКок, го објаснува буфонот во неговата книга ''Мачител''.
2 Во популарната култура
Во американската ТВ серија ''Корпи'', главниот лик е оставен од познатото училиште Буфон во Париз. Има сцени кои го прикажуваат на час во училиштето на предавања по француски јазик.
Актерот Саша Барон Коен бил инспириран од комедијата на Буфон откако дознал за концептот во неговите 20-ти години од Филип Голие, познатиот учител кловн.
3 Поврзано
* Шутот
4 Наводи
Начини на откривање на вонсончеви планети

Секоја планета е слаб извор на светлина во споредба со нејзината матична ѕвезда. Како додатно на тешкотијата за откривање на такви слаби извори на светлина, матичната планета создава блесок што ја изразува. Поради тие причини, само неколку вонсончеви планети биле непосредните набљудувани. Наместо тоа, астрономите ги користат посредните начини за пронаоѓање на планети. До денес успешно се користени шест различни посредни начини. Тие начини се: астрометрија, Доплеров метод, премин, радијална брзина.
1 Поврзано
* Список на вонсончеви планети
Брно

Брно (|Brno, |Brünn) — втор по големина град во Чешката Република. Основан е во 1243 година, иако тој реон бил населен уште во 5 век. Денес Брно има 403.304 жители и е седиште на Уставниот суд на Чешката Република, Врховниот суд, Врховниот административен суд, Државниот јавен обвинител и омбудсманот.
1 Потекло на поимот
Настанокот на името ''Брно'' е оспорено. Најповеќе се смета дек потекнува од старочешкиот збор ''брнен, брно (brnen, brno)'' 'калливо, мочрливо.' Алтернативно значење се бара во словенскиот глагол ''брнити (brniti)'' (оклоппува, утврдува) или од келтскиот кој бил зборуван тука сè додека не дошле словените ''брин (bryn''). Другите имиња на градот се ''Brünn'' на германски и ''Bruna'' на латински.
2 Знаменитости
* Моравски музеј
3 Збратимени градови
* Далас, Тексас, САД.
* Каунас, Литванија.
* Лидс, Велика Британија.
* Лајпциг, Германија.
* Познањ, Полска.
* Рен, Франција.
* Санкт Пелтен, Австрија.
* Штутгарт, Германија.
* Утрехт, Холандија.
* Виена, Австрија.
* Воронеж, Русија.
* Пловдив, Бугарија.
Фенилаланин

Фенилаланин (со кратенки Phe или F) е α-аминокиселина со формула HO<sub>2</sub>CCH(NH<sub>2</sub>)CH<sub>2</sub>C<sub>6</sub>H<sub>5</sub>. Таа може да се најде во млекото од цицачите, но се продава и како додаток во исхраната поради своите аналгетски и антидепресивни својства. Фенилаланинот е структурно близок до допаминот, епинефринот (адреналинот) и тирозинот.
Фенилаланинот е неопходна аминокиселина и е класифицирана како неполарна поради хидрофобноста на бензиловиот страничен ланец. Кодоните за L-фенилаланин се UUU и UUC. Тоа е бела, прашкаста цврста супстанца. L-фенилаланинот (LPA) е електронеутрална аминокиселина и е една од дваесетте аминокиселини кои се користат за добивање на белковини по биохемиски пат.
1 Биолошки улоги
L-фенилаланинот може исто така што се претвори во L-тирозин. Потоа L-тирозинот се претвори во L-DOPA, супстанца која понатаму се претвора во допамин, норадреналин (норепинефрин), како и адреналин (епинефрин). Последните три супстанци се познати како катехоламини.
Фенилаланинот го користи истиот активен транспортен канал како и триптофанот за да ја помине крвно-мозочната препрека. Во големи количини, тој интерферира во производството на серотонин.
Гликонеогенеза

Гликонеогенеза е метаболички пат во кој се синтетизира јаглехидратот гликоза од одредени нејаглехидратни метаболити. Кај животните, на пример, доколку гликозата не се внесува преку исхраната, телото ја произведува истата од нејаглехидратни претходници. Исто така, кај човекот, при напорна физичка работа или вежбање, настануваат анаеробни услови (отсуство на кислород), при што пируватот во мускулите се претвора во лактат. По пат на гликонеогенеза, овие соединенија се претвораат повторно во гликоза.
1 Супстрати потребни за почеток на гликонеогенезата
Покрај пируватот и лактатот, постојат и други нејаглехидратни претходници би можеле да служат како супстрати за гликонеогенезата кај животните. Такви се на пример аминокиселининте, глицеролот, како и сите меѓупроизводи од Кребсовиот циклус. Меѓутоа, за разлика од овие соединенија, масните киселини не се погодни супстрати за овој метаболички пат кај животните, бидејќи при нивното разградување се добива само ацетил-КоА (ацетил-коензим А), од кого не може да се синтетизираат јаглехидрати. Ова е случај и со аминокиселините лизин и леуцин, бидејќи и тие даваат само ацетил-КоА при нивното разградуавње. Сепак, за време на глиоксилатниот циклус, ацетил-КоА може да биде искористен како супстрат за гликонеогенеза.
2 Органи во кои се одвива гликонеогенезата
Гликонеогенезата се одвива речиси исклучиво во црниот дроб и бубрезите. Иако мозокот и мускулите се органи кои најмногу ја искористуваат гликозата за своите енергетски потреби, сепак, во нив се одвива мошне мала синтеза на гликоза. Во црниот дроб и бубрезите се одвива речиси 90% од гликонеогенетската активност. Гликозата која се добива на овој начин се ослободува во крвта и потоа се апсорбира од мозокот, срцето, мускулите и еритроцитите, каде се користи како енергетски материјал. За возврат, пируватот и лактатот произведени во овие ткива по пат на гликолиза се враќаат во црниот дроб и бубрезите, каде се користат како супстрати за гликонеогенезата.
3 Гликонеогенезата како обратен процес од гликолизата
Во некоја смисла, гликонеогенезата е обратен процес на гликолизата. Така, при овој процес, за разлика од гликолизата, гликозата се синтетизира (а не се катаболизира), АТП се троши (а не се создава) и NADH се оксидира до NAD<sup>+</sup>. Меѓутоа, гликолизата е егзергонски процес, при што се ослободува енергија (ΔG°' изнесува приближно -74 kJ/mol). За да се одвива спонтано еден метаболички пат, потребно е да биде егзергонски. Таков процес е и гликонеогенезата. Друга причина поради која гликонеогенезата не може да се смета за обратен процес на гликолизата е видот на реакции од кои се состои. Имено, доколку ова се два спротивни процеси, тогаш кога би се одвивал едниот (на пример, гликолиза), другиот би требало да престане да се одвива. Но, ова не се случува, бидејќи во двата метаболички патишта се одвиваат уникатни хемиски реакции.
Белатрикс

Белатрикс (γ Ori / γ Orionis), или Гама Орион, е трета по сјајност ѕвезда од соѕвездието Орион и дваесет и седма од списокот на најсјајни ѕвезди на ноќното небо.
Името ''Белатрикс'' е латински назив за ''жена воин''. Позната е и како Амазонска Ѕвезда. Се смета дека припаѓа на групата ѕвезди од соѕвездието Орион, но денес е познато дека можеби и не е дел од нив, бидејќи е многу поблиску до нас од останатите ѕвезди од таа група.
Низ историјата оваа ѕвезда се користела како стандард за сјајност со која астрономите ги споредувале другите ѕвезди. Но подоцна е откриено дека е еруптивно променлива, и дека сјајноста ја менува за неколку проценти во текот на времето. Магнитудата на Белатрикс е меѓу 1,59 до 1,64.
Се наоѓа на далечина од 240 светлосни години од Земјата.
1 Наводи
*
Бајрам Цури (град)

Бајрам Цури (|Bajram Curri) — град во северна Албанија на границата со Косово. Се наоѓа во планински регион во близина на реката Валбона, која е најпозната поради тоа што ја има најчистата речна вода во Албанија. Градот го добил името според Бајрам Цури, национален деец во XX век. До 1952 година местото се викало Колгецај (''Kolgecaj''). Градот се наоѓа во градот Тропоја. Низ него води патот до селата Валбона и Рогам.
Градоначаник на Бајрам Цури (избран во 2011) е Агрон Демуши, од Демократската партија на Албанија.
1 Познати луѓе
* Азем Хајдари
* Бесник Мустафа - 62. министер за надворешни работи на Албанија
2 Поврзано
* Градови во Албанија
Олоф Мелберг

Ерик Олоф Мелберг (роден на 3 септември 1977 во Гулспанг), е шведски поранешен фудбалер, играч од одбраната.
1 Технички одлики
Природна позиција му била централен одбранбен играч, но исто така бил користен и на позицијата десен бек и како внатрешен играч од средниот ред.
2 Титули
2.1 АИК
*Шведско првенство (1) : 1998.
*Куп на Шведска (1) : 1997.
2.2 Астон Вила
* Интертото куп (1): 2001.
2.3 Олимпијакос
* Грчко првенство (2) : 2010-11, 2011-12.
*Куп на Грција (1) : 2012.
Алдебаран

Алдебаран (α Tau, α Tauri, Алфа Таури) е најсјајната ѕвезда во соѕвездието Бик и една од најсјајните ѕвезди воопшто на ноќното небо. Сместена е на главата на бикот, па низ историјата е нарекувана Окото на Бикот. Алдебаран е најсјајната ѕвезда член од расеаната група ѕвезди Хијади, кои се најблиската група ѕвезди до Земјата. Вселенскиот брод на НАСА Пионир 10, кој помина крај Јупитер во 1973 година, крај Алдебаран ќе помине за околу два милиони години.
Во 1997 година, виден е објект ѕвезден придружник на Алдебаран, со маса најмалку 11 пати поголема од масата на Јупитер и со период на орбита од околу 2 години. Но сепак, овој податок не е потврден.
1 Народни верувања во Македонија
Сјајната ѕвезда Алдебаран во македонскиот народ е позната под повеќе имиња. Црвената боја на оваа ѕвезда и близината на многу познатото соѕвездие Квачка, ги инспирирала жителите на селата Негорци и Стојаково да ја наречат Лисица.
Мунтазар ал Зејди

Мунтазар ал Зејди (арап. منتظر الزيدي; р. г., Багдад, Ирак) е ирачки новинар најдобро познат по тоа што ги фрлил своите чевли врз претседателот на САД, Џорџ В. Буш.
На 14 декември 2008 г. за време на Бушовата ненајавена проштална посета на Багдад, додека држел прес−конференција со ирачкиот премиер Нури ал Малики, ал Зејди го нападна американскиот претседател гаѓајќи го со своите чевли, по што на арапски јазик го нарече куче. Агентите на тајната служба и обезбедувањето брзо реагирале, го грабнале новинарот и веднаш го изнеле од салата. Додека обезбедувањето го изнесувале, ал Зејди извикувал: „Ова е збогување, ти песу!“. Буш не бил повреден бидејќи успеал да се наведне и да ги избегне чевлите фрлени кон него.
Првиот чевел прелета над главата на американскиот претседател, а вториот го промаши бидејќи се наведна. По инцидентот, Буш се пошегувал на своја сметка, велејќи дека не почувствувал закана во овој напад врз него и додал дека единственото нешто што го видел, било дека чевелот бил „со големина 10“. Откако ал Зејди бил изнесен од салата, американскиот претседател продолжил да одговара на новинарските прашања.
Во блискоисточните земји, фрлањето чевел по некого е најголема навреда и знак за презир. Известувачите овој чин го нарекуваат симболичен бидејќи Ирачаните и нив им фрлале чевли и со нив удирале врз статуата на поранешниот претседател Садам Хусеин во Багдад.
Ал Зејди тврди дека бил претепан од страна на тајните служби.
Алхена

Алхена или Гама Геминорум (γ Gem / γ Geminorum) е ѕвезда од соѕвездието Близнаци. Едно од традиционалните имиња ѝ е Алмеисан, а во Кина е позната како 井宿三 (Третата Ѕвезда од Изворот). Името Алхена доаѓа од арпски الهنعه ''Al Han'ah'', „жиг“ (на вратот на камилата), а Алмеисан е од арпаското المیسان ''Al Maisan'', „сјајна“. Ја нарекувале и „ранетата“ или „раната на Ахиловата пета“. Во астрологијата е знак за слава во уметноста, но и повреди на стапалата.
Алхена е 105 светлосни години далеку од Земјата, и има величина од 1,93 (апсолутна величина −0,7). Припаѓа на спектралната класификација A0. Оваа ѕвезда е спектроскопски бинар.
1 Алхена како име
''Алхена'' е име на холандски брод кој спасил многумина од италијанскиот брод за крстарење, ''Принципеса Мафалда'', во октомври 1927 година. Исто така и американскиот брод ''USS Alhena'' е именуван по оваа ѕвезда.
Привидна ѕвездена величина

+Скала на привидни ѕвездени величини
Привидна ѕвездена величини, Небесно тело
−26,8, Сонце
−12,6, Полна Месечина
−4,4, Максимална сјајност Венера
−2,8, Максимална сјајност Марс
−1,5, Најсјајна ѕвезда во видливиот спектар: Сириус
−0,7, Втора најсјасна ѕвезда: Канопи
+0,0, Дефинирана нулта точка: порано Вега
+3,0, Најтемни ѕвезди видливи од град (осветлени подрачја ноќе)
+6,5, Најтемни ѕвезди видливи со голо око (зависи од набљудувачот)
+12,6, Најсветол квазар
+27, Најтемен објект видлив со 8m телескоп
+30, Најтемен објект кој е во видливиот спектар може да го детектира вселенскиот телескоп Хабл
+38, Најтемни објекти кои во видливиот спектар кои би можел да ги утврди идниот OWL (2020)
Привидна ѕвездена величина (магнитуда, ''m'') на ѕвезда, планета или друго небесно тело е мерка за неговиот привиден сјај, т.е. количина на светлина која до нас допира од самиот објект. Во овој случај, за разлика од апсолутната величина, оддалеченоста на небесните тела од нас, како и нивната вистинска големина и сјајност имаат битна улога.
1 Поврзано
* Величина
* Апсолутна ѕвездена величина
* Список на најсјајни ѕвезди
Лабрум

Лабрум или Делта Пехар (δ Crt / δ Crateris) е ѕвезда во соѕвездието Пехар. Латинското име на оваа ѕвезда го означува Светиот грал од кој пиеле Исус и неговите апостоли за време на последната вечера..
Ова е портокалова ѕвезда која припаѓа на спектрален тип K0 и има магнитуда 3,56. Се наоѓа на околу 195 светлосни години од Земјата.
1 Наводи
*
Лох

Лох (гел.: ''loch'', или ''lough'' вон Шкотска) е водна површина која може да биде:
* езеро или;
* морски затон (долгнавест тесен залив), кој исто така може да биде и ферт, фјорд, утока или залив.
Тесниот морски затон се нарекува „морски лох“.
1 Етимологија и примена
Називот на оваа водна површина е од гелско потекло и се применува за речиси сите езера во Шкотска како и за многу морски затони во западна и северна Шкотска. (Список ќе најдете на ''Список на лохови во Шкотска'').
Во Ирска лохот е познат како „лок“ (''Lough'') и се употребува за разни водни површини. Вкави примери се Лох Неј, Лох Кориб, Лох Дерг и др. Истиот збор се употребува и во северна Англија.
Иако не постои строга дефиниција за големина, мал лох се нарекува „лохан“ (шкотски: ''lochan'', ирски: ''lochán'').
Веројатно најпознатиот лох во Шкотска е Лох Нес, иако има други големи лохови како Лох Ау, Лох Ломонд и Лох Теј.
Примери за морски лохови во Шкотска се Лох Лонг, Лох Фине, Лох Лини, Лох Ерибол, Лох Тристан, Трислох.
2 Исползување на лоховите
Некои нови хидроакумулации за хидроенергија добиле верни имиња како природните водни површини - на пример акумулациите: Лох Слој, Лох Лох Лаган и Лох Трејг (дел од хидроенергетскиот комплекс Лохабер близу Форт Вилијам). Други површини се нарекуваат едноставно резервоари, как на пример: Блеквотерскиот Резервоар над Кинлохлевен.
3 Лохови вон Шкотска и Ирска
Бидејќи „лох“ е општ гелски збор, истиот го наоѓаме и во коренот на неколку мански топоними.
Во САД, военото пристаниште Перл Харбор кое се наоѓа на јужното крајбрежје на главниот хавајски остров Оаху, е еден од комплекс на затони. Неколку затони во овој комплекс се нарекуваат лохови - Југоисточен Лох, Мери Лох, Источен Лох, Среден Лох и Западен Лох.
Брентонскиот Лох на Фолкландските Острови е морски лох, близу Лафонија, Источен Фолкланд.
4 Поврзано
* Лок
* Ферт
* Фјорд
* Естуар
* Залив
* Ријас
Ѓорѓе Мартиновиќ

Ѓорѓе Мартиновиќ (срп. ''Ђорђе Мартиновић''; 1928 г. — ) бил Србин од Косово, кој во 1985 година бил измачуван од Албанците, набивајќи го со стаклено шише во анус. Раководството на комунистичка Југославија беше обединето во варосување на случајот кој, спротивно на бројни лекарски наоди, е обележен како самоповредување во обид да се прикриваат етничките тензии во тогашната Социјалистичка Автономна Покраина Косово. Званичната верзија е отфрлена со судска пресуда од 1990 година, која никогаш не е спроведена.
Случајот на Ѓорѓе Мартиновиќ, еден од најшироко расправените кривични случаи во некогашната Југославија, станал метафора на страдање, криење на вистината и медиумски манипулации, а и ги галванизирал идните настани на Косово и во Југославија.
1 Библиографија
* Светислав Спасоевиќ, ''Случај Мартиновић'' („Случајот Мартиновиќ“), Белград, 1986 г.
Академија за филмски уметности и науки

Академијата за филмски уметности и науки или скратено АМПАС (|Academy of Motion Picture Arts and Sciences или скратено ''AMPAS'') е професионална, хонорарна организација посветена на напредокот на филмските уметности и научните достигнувања поврзани со филмот.
Pixar

Pixar Animation Studios или едноставно Пиксар (англиски: ''Pixar'') — продукциска компанија која произведува компјутерско анимирани филмови. Оваа компанија се наоѓа во Емеривил, Калифорнија, САД. До сега ова студио има освоено 21 Оскар, три Златни глобуси и една Греми-награда меѓу останатите награди, признанија и достигнувања. Pixar е најпозната по своите филмови кои се изработени со специјален софтвер кој го произведува самата компанија. Овој софтвер им овозможува да ги направат филмовите во посебна компијутерско-генерирана графика.
Pixar првпат се појавува во 1979 како Graphics Group, дел од компијутерското одделение на Lucasfilm. Подоцна во 1986 соосновачот на Apple, Стив Џобс решава да ја откупи од Lucasfilm и ѝ го дава сегашното име. The Walt Disney Company ја купува Pixar во 2006 на една размена каде што таа вредела 7.4 билиони долари.
Садалсууд

Садалсууд или Бета Водолија (β Aqr / β Aquarii) е најсјајната ѕвезда во соѕвездието Водолија. Ја нарекуваат и Садалсууд, а името ѝ доаѓа од арапското سعد السعود ''sa<sup>c</sup>d as-su<sup>c</sup>ūd'', со значење „најсреќниот меѓу среќните“.
Садалсууд има ѕвездена величина од +2,90 m. Припаѓа на спектрален тип G0Ib, и се наоѓа на 610 светлосни години од Земјата. Член е на групата на ретки ѕвезди познати како `жолти суперџинови`.
Сместена е на рамото на Водолијата, а во астрологијата се смета дека кога изгрева заедно со Сонцето, носи периоди на благи дождови.
1 Наводи
**
2 Составници
ИМЕ Рекстацензија Деклинација Прив. вел. (V) Наводи
β Aquarii B (BD-06 5770B), 21<sup>ч</sup> 31<sup>м</sup> 31.9<sup>с</sup>, -05° 33' 46'', 11.0
β Aquarii C (BD-06 5770C), 21<sup>ч</sup> 31<sup>м</sup> 33.0<sup>с</sup>, -05° 35' 10'', 11.6
Денебола

Денебола (β Leo / β Leonis / Бета Леонис) е втора по сјајност ѕвезда во соѕвездието Лав. Оваа ѕвезда е A-класа, и се наоѓа на околу 36 светлосни години од Земјата. Светлината ѝ е околу дванаесет пати посилна од онаа на нашето сонце. Има величина од 2,14. Денебола е променлива ѕвезда, што значи нејзината светлина варира многу малку во период од неколку часа.
Денебола е сина ѕвезда во опашката на лавот. Во астролошката литература често се скратува името на оваа ѕвезда, но така доаѓа до забуна со ѕвездата Денеб.
1 Список
* Список на најсјајни ѕвезди
Алтаир

Алтаир (Alpha Aquilae / Alpha Aql / α Aquilae / α Aql / Atair) — најсјајната ѕвезда во соѕвездието Орел и дванаесетта најсјајна ѕвезда на ноќното небо. Класифицирана е како A-тип со привидна величина од 0,77. Една е од вертексот на летниот триаголник; другите две се Денеб и Вега.
Алтаир е бледо-жолта ѕвезда сместена во вратот на Орелот. Името ѝ значи „Ранетиот“, но ја викаат и „Јупитерова птица“.
Бушизми

Бушизми (англ. ''Bushism'') се нарекуваат многубројните необични зборови, фрази, малапропизми, семантички и јазични грешки кои се случуваат во текот на јавните говори на поранешниот претседателот на САД, Џорџ В. Буш. Овој израз станал дел од народниот фолклор и се користи во многу книги и блогови, често, за да се карикира овој претседател на САД.
1 Особености
Некои од вообичаените одлики на бушизмите вклучува:
* користење на зборови кои звучат како наменетите зборови но не одговараат на контекстот (малапропизам) како што се „нукуларни гаќи“ (''nucular power pants'') наместо „атомски централи“ (''nuclear power plants'') или целосна промена на значењето на реченица како користење на зборот „девалвација“ (''devaluation'') наместо „дефлација“ (''deflation'').* создавање на неологизми како што е „такуларен“ (''tacular'') — спојување на „тактичен“ и „јадрен“.
* повремено користење на спунеризми како што е „пешани мораки“ (''mexed missages'') наместо „мешани пораки“ (''mixed messages'') и „териери и барифи“ (''terriers and bariffs'') наместо „бариери и тарифи“ (''barriers and tariffs'').* народна множина (плурализација) на познати изрази („suiciders“, и „internets“).
* користење на неформален јазик за да ја опишува својата работа: „Јас сум момче−заповедник“ (''I'm a commander guy'').* излишна или чудна конструкција на реченици како на пример „Имавме прилика да ја посетиме Тереса Нелсон која е родител и мама или тате.“ (''We had a chance to visit with Teresa Nelson who's a parent, and a mom or a dad'').* објаснување на очигледното: „Почитувам одржување. Тоа е она што правиш кога се кандидираш за претседател, мора да се одржуваш.“ (''I appreciate preservation. It's what you do when you run for president, you've got to preserve.'').
2 Дополнителна литература
* Frank, Justin A., ''Bush on the Couch: Inside the Mind of the President '' (2004), ISBN 0-06-073670-4.
* Miller, Mark Crispin. ''The Bush Dyslexicon'' (2001), ISBN 0-393-04183-2.
*''George W. Bushisms: The Accidental Wit and Wisdom of Our 43rd President''. Ed. Jacob Weisberg. ISBN 0-7407-4456-9.
*''Bushisms/President George Herbert Walker Bush in His Own Words'' New Republic. Workman Pub Co., May 1992, ISBN 1-56305-318-7
*''George W. Bush -- On The Trips Of His Tongue -- A Linguistic Legacy.'' B. Elwin Sherman. ISBN 978-1-4303-1795-1.
Аудеркерк кај Амстел

Аудеркерк кај Амстел или Аудеркерк ан де Амстел (хол. ''Ouderkerk aan de Amstel'') е гратче во провинцијата Северна Холандија во Холандија. Во голем дел ѝ припаѓа на општината Аудер-Амстел, и се наоѓа 9 км јужно од Амстердам. Мал дел од местото ѝ припаѓа на општината Амстелвен.
Во 2001, Аудеркерк крај Амстел броел 7256 жители. Изградената површина на градот зафаќала 1.5 км<sup>2</sup>, и во неа имало 3043 домови.
Статистичкиот регион „Аудеркерк крај Амстел“, на кој може да припаѓа и периферијата на местото како и околните рурални подрачја брои 7480 жители.
Во градот се наоѓаат гробиштата Бет Хајм, најстарите еврејски гробишта во Холандија, каде, меѓу другите се погребани и родителите на филозофот Барух Спиноза.
1 Наводи
Новогвинејски крокодил

Новогвинејскиот крокодил (''Crocodylus novaeguineae'') е мал вид на крокодил кој живее на островот Нова Гвинеја.
1 Особености
Мажјаците од видот ''Crocodylus novaeguineae'' растат до 3,5 метри, додека женките се долги до 2,7 метри. Телото е со сиво-кафеава боја, со темнокафени или црни белези на опашката. Муцката е прилично долгнавеста, и кај младите крокодили е со шилеста форма, додека кај ворасните муцката е поширока. Според физичкиот изглед, доста е сличен со Филипинскиот крокодил (''C. mindorensis'') и Сијамскиот крокодил (''C. siamensis''). Филипинскиот крокодил во минатото се сметал за подвид на новогвинсејскиот крокодил и го имал името ''C. novaeguineae mindorensis''.
Возрасните единки ловат ноќе, и претежно се хранат со риби, водни птици и други мали рбетници како водоземци и влекачи.
Женките несат помеѓу 22 и 45 јајца.
2 Живеалиште
Ова ноќно животно се среќава во слатководните мочуришта и езера, најчесто во внатрешноста на островот Нова Гвинеја. Иако може да живее и во солени води, овој крокодил ретко се среќава во крајбрежјето во водите кои имаат помало количество сол од морската вода. Никогаш не живее во места каде што го има Морскиот крокодил (''C. porosus''). На островот Нова Гвинеја има 2 популации на ''C. novaeguineae'' кои се одвоени до планински венец. Овие две популации се одредени со помош на генетски анализи.
3 Заштитен статус
Новогвинејскиот крокодил денес е со најмала загриженост од изумирање. Популациите се проценуваат на помеѓу 50 000 и 100 000 единки. Во минатото, до 1970-тите бил убиван поради кожата. Потоа е создадена програма за заштита и за одгледување (фарми на крокодили), која според бројот на единки во природата се смета за успешна.
4 Наводи
*
Мирах

Мирах или Бета Андромеда (Beta And / β And / β Andromedae) е црвена ѕвезда џин од соѕвездието Андромеда. Спектрален тип M0, се наоѓа на речиси 200 светлосни години од овде. Класифицирана е како полупостојана ѕвезда, со величина која варира од +2,01 to +2,10.
Алферац

Алферац (Алфа Андромеда, Alpha And / α And / α Andromedae), наречена и Сира — најсјајната ѕвезда од соѕвездието Андромеда. Сместена е североисточно од соѕвездието Пегаз, и е североисточна ѕвезда од квадратот на Пегаз. Позната е и како ''Делта Пегаз'' (''δ Pegasi''), но ова име не се користи повеќе. Се наоѓа на 97 светлосни години од Земјата. Иако е видлива со голо око како една ѕвезда со магнитуда од 2,06, сепак таа е двоен систем оставен од две ѕвезди со многу блиски орбити. Хемискиот состав на посјајната од две ѕвезди е необичен, и покажува дека се работи за ѕвезда која покажува претерано количество на жива и манган, и некои други елементи како галиум и ксенон. It is the brightest mercury-manganese star known.
Јарец (соѕвездие)

''За астролошкиот знак, погл. Јарец (хороскопски знак)''
Јарец (лат. ''Capricornus'', Cap) — едно од соѕвездијата на зодијакот. Латинското име „Capricornus“ значи „рогат јарец“ или „рогот на јарецот“, и најчесто се претставува со симболот на риба-коза, што е едно од митските суштества. Неговиот симбол е.
Соѕвездието Јарец е едно од 88-те денешни соѕвездија, а исто така е и едно од соѕвездијата забележани од Птоломеј во 1 век.
1 Поврзано
* IC 1337
* Јарец (хороскопски знак)
2 Наводи
* Ian Ridpath and Wil Tirion (2007). ''Stars and Planets Guide'', Collins, London. ISBN 978-0007251209. Princeton University Press, Princeton. ISBN 978-0691135564.
Адара

Адара (Епсилон Големо Куче; ε CMa / ε Canis Majoris), е втора ѕвезда по сјајност од соѕвездието Големо Куче, и една од најсјајните ѕвезди на ноќното небо. Има Бајерова ознака „ипсилон“ иако е втора по сјајност во тоа соѕвездие. Традиционалното име `Адара` доаѓа од арапскиот збор عذارى ''‘aðāra’'', „девица“. Во Кина е позната како 弧矢七 (Седмата Ѕвезда Лакот и Стрелата).
Адара е двојна ѕвезда, оддалечена околу 430 светлосни години од Земјата. Има видлива величина од +1,5 и спектрална класификација `B2`. Температурата на површината е 25.000 К и емитира зрачење 20 илјади пати поголема од нашето Сонце. Оваа ѕвезда да се наоѓаше на иста далечина како Сириус, на ноќното небо ќе ја гледавме 15 пати посјајна од планетата Венера. Исто така, оваа ѕвезда е една од најекстремните познати извори на ултравиолетови зраци на небото.
Пред неколку милиони години, Адара била многу поблиску до Сонцето од денес, и била многу посјајна ѕвезда на ноќното небо. Пред околу 4.700.000 години, Адара била на растојание од 34 светлосни години од Сонцето, што значи и најсјајната ѕвезда на небото со величина од –3,99. Ниедна друга ѕвезда немала ваква сјајност, ниту некоја ќе има во наредните пет милиони години.
1 Наводи
* E. Wilkinson, J.C. Green, R. McLean, and B. Welsh, "Extreme Ultraviolet Spectrum of epsilon Canis Majoris between 600-920 Å", Bull. American Astron. Soc., 188, #58.02.
Милион

Број – Цели броеви
Кардинално, еден милион
Кратенка, мил.
Реден, милионити
Римски
Факторизација, 2<sup>6</sup> · 5<sup>6</sup>
Бинарно, 11110100001001000000
Хексадецимално, F4240
Еден милион (1.000.000), или илјада илјади, е природен број следбеник на 999.999 и претходник на 1.000.001.
Бројот 1.000.000=10<sup>6</sup>=10<sup>3</sup>x10<sup>3</sup>. Физичките величини исто така може да се изразат користејќи ја SI-претставката мега, кога се работи со единици од SI-системот. На пример, 1 мегават има 1.000.000 вати.
Бројот милион е карактеристичен и за кратката и за долгата скала на бројни системи, за разлика од поголемите броеви, кои имаат различни имиња во двата системи. На пример бројот 10<sup>9</sup> во кратката скала се вика билион, а во долгата - милијарда, додека бројот 10<sup>6</sup> и во кратката и во долгата скала се вика милион. Билион во долгата скала го означува бројот 10<sup>12</sup>, а билијарда - бројот 10<sup>15</sup>. Овие броеви ги нарекуваме големи броеви.
Зборот милион има италијанско потекло, од зборот ''milione'', што значи „голема илјада“. Друга основа е латинскиот збор ''millio'', што значи „илјада илјади“.
1 Поврзано
* Милионер
* Милијарда
15 Евномија

15 Евномија — многу голем астероид во внатрешниот астероиден појас. Станува збор за најголемиот каменест астероид од спектреален тип S, и меѓу 12 најголеми астероиди во главниот појас. Тој е најголемиот астероид од Евномските астероиди,и се смета дека содржи 1% целокупната маса на астероидниот појас.
Откриен е од италијанскиот астроном Анибале де Гаспарис на 29 јули 1851 година и е именуван по старогрчката божица Евномија, персонификација на редот и законот во старогрчката митологија.
Аренберг (Левен)

Аренберг (хол. ''Arenberg'') е замок во Хеверле близу Левен, Белгија. Окружен е со парк.
1 Историја
На ова место стоел замокот на властелините на Хеверле уште од XII век, но семејството осиромашило, и во 1445 морало да ја продаде земјата на семејството Кроа од Пикардија. Вилем ван Крои го надоградувал средновековниот замок, а земјиштето на замокот го подарил на целестинскиот манастир, кој денес служи како факултетска библиотека. Антон ван Крој решил да го урне средновековниот замок и во 1515, на истото место изградил нов, а од стариот замок зачувал само една кула. По неговата архитектура, новиот замок е главно традиционално фламански, со прозорни рамки од песочник и ѕидови од тули, иако оттогаш го имаат менувано, со готски, ренесансна и неоготска архитектура. Големите аголни кули се типични, врз кои некогаш стоел германски орел.
Карл III од Крои бил последниот војвода, а по неговата смрт во 1612л, без поголеми дискусии замокот прешол во рацете на семејството Аренберг, каде била омажена неговата сестра, и останал нивен сѐ до Првата светска војна. Првито гасен балон со човек во историјата полетал од предниот тревник на овој замок на 21 ноември, 1783; балонистот бил професор Јан Питер Минкелерс. Дури и пред војната, поранешниот војвода сакал да го продаде замокот и земјиштето на Католичкиот универзитет во Левен, по разумна цена. Меѓутоа, при избувнувањето на војната, замокот и паркот биле одземени од владата, па универзитетот добил можност да го купи замокот дури во 1921. По ова, замокот станал проширен кампус за природни науки и инженерство во стилот на американските универзитети. Тој и денес е еден од главните кампуси на универзитетот, и во него се сместени речиси сите факултети по егзактни науки. Самиот замок е матична зграда на Инженерскиот факултет, и како таков е отворен за јавноста.
Скафандерско нуркање

Скафандерско нуркање, површински-снабдувано нуркање или несамостојно нуркање (наречено и „хука нуркање“) е нуркање со доток на гас за дишење по пат на таканаречена „папочна врвца“ од „пловило“ на површината, т.е. непосредно од помошно нуркачко пловило но можеби и индиректно, преку нуркачка комора. Нуркачката опрема, која нашироко се употребува за рекреативно нуркање, е главната алтернатива на површински-снабдуваната нуркачка опрема.
Со вакво нуркање главно се занимаваат професионални и воени нуркачи заради големиот трошок и сложеноста за операриање на ваквата опрема. Ваква опрема се користи и за заситено нуркање. Нуркачите на главата носат нуркачки шлем или пак целосна нуркачка маска со доток од површината. Површински снабдуваните нуркачи користат и сферичен шлем со окна од месинг и стакло, како историскиот нуркачки скафандер.
Во опремата за површински-снабдувано нуркање обично спаѓа и апарат за комуникација со површината, која дава не само сигурност, туку и ефикасност во работата. Вака нуркачот не би требало да има моменти без воздух бидејќи вака на површината истрошениот цилиндар за довод може на време да се замени со нов.
Површински-снабдуваната опрема за нуркање е задолжителна во американската морнарица при нуркање во мошне загадени води.
1 Поврзано
* Нуркачко ѕвоно
* Нуркачка комора
* Нуркачка пумпа
Чагатајски Ханат

Чагатајски ханат — монголски и туркиски ханат што ги опфаќал териториите под раководство на Чагатај Хан. Тој бил втор син на монголскиот Џингис Кан и негов наследник. Овој ханат бил еден од четирите наследни империи настанати од големото Монголско Царство.
Во 13 век, ханатот се протегал од Аму Дарја, до Алтајските планини па сѐ до денешна Монголија и НР Кина. Ханатот опстојувал од 1220-те години па сѐ до 17 век, иако западниот дел од ханатот бил изгубен во 1360 година. Пропаднал во 17 век.
Црква Пресвета Богородица (Минск)

Црквата Пресвета Богородица (белоруски: ''Архікафедральны касцёл Імя Найсвяцейшай Дзевы Марыі'') е црква која се наоѓа во Минск, Белорусија и спаѓа во склопот на Римокатоличката црква. Катедралата била изградена во 1710 година како црква на Исусовото општество. Во 1793 година, кога Русија ја зазела Белорусија, таа паднала под раководство на руската црква. Во 1797 година била опожарена, во 1917 реновирана. Но веднаш со доаѓањето на комунизмот, црквата била затворена. Vо 1997 година била повторно реновирана од страна на Римокатоличката црква.